बोल-सुन नहीं सकते वे बच्चे मशाल लेकर दौड़े, गाना गाया, डांस किया
उज्जैन | ठीक से बोल-सुन नहीं सकते ऐसे दिव्यांग बच्चे जब सड़क पर शांति का प्रतीक मशाल लेकर दौड़े, मंच से गाना सुनाया, डांस किया तो हर कोई इन प्रतिभाओं को आश्चर्य भरी निगाहों से देखने लगा। दिव्यांग बच्चों ने यह प्रस्तुतियां गुरुवार को शहीद पार्क पर म.प्र. विकलांग सहायता समिति द्वारा आयोजित राज्य स्तरीय उल्लास-2017 कार्यक्रम में दी।
शाम 6.45 बजे कार्यक्रम का शुभारंभ युवाओं ने नद मस्तक गीत सुनाकर किया। इसके बाद टॉवर चौक से शहीद पार्क पर बने मंच तक दिव्यांग बच्चे मशाल लेकर आए। बाल पासिंग मनोरंजन के बाद छह बच्चों ने मटर गश्ती डांस, ओल्ड से नींव की ओर ले जाते 10 बच्चों ने ग्रुप डांस, मुक-बधिर विद्यालय के बच्चों ने देशभक्ति, मनोविकास विद्यालय के बच्चों ने हम्मा-हम्मा पर डांस किया। प्रतीक ने गीत सुनाया।
अतिथियों ने अंतर राष्ट्रीय स्तर पर खेलों में श्रेष्ठ प्रदर्शन करने वाले दिव्यांग खिलाड़ी व कोच अभिषेक विश्वकर्मा, गोविंद छापरवाल, किरण आदि का सम्मान किया। 14 से 25 मार्च 2017 में आस्ट्रिया व 2019 में लंदन खेलने जाएंगे। समापन राष्ट्रगान के साथ हुआ। अध्यक्षता बिशप सेबास्टियन वडक्केल ने की। संचालन शैलेंद्र व्यास ने किया।
महानंदा नगर स्पोर्ट्स
एरिना में आज स्पर्धा
उत्सव के दूसरे दिन शुक्रवार सुबह 9 बजे से महानंदा नगर स्पोर्ट्स एरिना में खेलकूद स्पर्धाएं होगी। 4 मार्च को सुबह 9 बजे से सांस्कृतिक कार्यक्रम मनोविकास विशेष विद्यालय जवाहर नगर नानाखेड़ा पर कार्यक्रम का समापन होगा।
hin_Deva hin_Deva hin_Deva awa_Deva mai_Deva hin_Deva hin_Deva